এতিয়া কওকচোন, ঠিক একে কথাই আমি আমাৰ ২৪ মেৰ সম্পাদকীয়টোত কোৱা নাছিলোঁনে? উচ্চ ন্যায়ালয়ৰ সন্মানীয় মুখ্য ন্যায়াধীশৰ বিচাৰপীঠে যিখিনি কথা ক'লে, আইন কানুনৰ সাধাৰণ জ্ঞান থকা যি কোনো মানুহ এজনেই এনে এটা ঘটনাৰ সন্দৰ্ভত সেইখিনি কথা ক'ব।কিন্তু, মন কৰিবলগীয়া কথা হ'ল এই গোটেই ঘটনাটোৰ বাবে কেৱল অঞ্চলটোৰ পুলিচ প্ৰশাসনক জগৰীয়া কৰিলেই নহ'ব।ৰাজ্য চৰকাৰৰ পৰা, বিশেষকৈ মুখ্যমন্ত্ৰীজনৰ পৰা সেউজ সংকেত নোপোৱাকৈ স্থানীয় পুলিচে কেতিয়াও এনে এটা কাম কৰিব নোৱাৰে।এই বিষয়ে আমি কি ক'ম? কি চিন্তা কৰিম? প্ৰশাসনৰ মুৰব্বীজনে যেতিয়া আইনৰ শাসন মানি নচলিবলৈ আইন ৰক্ষাৰ দায়িত্বত থকা সকলক উচতনি দিয়ে, তেতিয়া আমি কি কৰিম? এইটো এটা ভংকৰ অৰাজক অৱস্থা নহয়নে? এইটো কেৱল আমাৰে কথা বা উপলব্ধি নহয়, উচ্চ ন্যায়ালয়ৰ বক্তব্যইও তাৰেই ইংগিত দিছে।গতিকে আপোনালোকে ভাবি চাওক শাসনৰ বাঘজৰী এতিয়া কাৰ হাতত আছে, কেনে মানুহৰ হাতত আছে!
প্ৰশ্ন হ'ল, উচ্চ ন্যায়ালয়ে পুলিচ প্ৰশাসনক এনেদৰে ভৰ্ৎসনা কৰাৰ পিছত কি হ'ব? পুলিচৰ সমালোচনা আৰু ভৰ্ৎসনাতে ইয়াৰ সামৰণি পৰিব নে এই অন্যায়ৰ প্ৰতিকাৰৰ কিবা ব্যৱস্থাও হ'ব? আমি আশা কৰিম, এই বেআইনী কাৰ্যৰ লগত যি সকল আৰক্ষীৰ লোক জড়িত আছিল তেওঁলোকৰ বিৰুদ্ধে ন্যায়ালয়ে শাস্তিমূলক ব্যৱস্থা লোৱাৰ নিৰ্দ্দেশ দিয়ক আৰু ভৱিষ্যতে যাতে আৰক্ষী প্ৰশাসন এনে কাৰ্যৰ পৰা বিৰত থাকে তাৰ বাবেও ন্যায়ালয়ে কঢ়া সকীয়নি আৰু সতৰ্কীকৰণ জাৰি কৰক।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
